
VIEŠOJO MAŽOS VERTĖS PIRKIMO 
SKELBIAMOS APKLAUSOS BŪDU 
„KONFERENCINIO RENGINIO ORGANIZAVIMO PASLAUGŲ PIRKIMAS“ 
PIRKIMO SĄLYGOS

2024-03-07 Nr. V30-1

Vilnius

[bookmark: _Hlk192233620]Nacionalinis vėžio institutas, Santariškių g. 1, 08406 Vilnius, kodas 111959420 (toliau – Perkančioji organizacija), vykdydama mažos vertės viešąjį pirkimą skelbiamos apklausos būdu, numato įsigyti konferencinio renginio organizavimo paslaugas (patalpų nuoma su maitinimu, renginio vedimu, paskaitų/seminarų skaitymu/vedimu, kultūrinės dalies užtikrinimu, aptarnavimu, ir techninių paslaugų užtikrinimu: įgarsinimas, apšvietimas) (toliau- Renginys). 
1. Pirkimas vykdomas vadovaujantis 2017-06-28 Viešųjų pirkimų tarnybos direktoriaus įsakymu Nr. 1S-97 patvirtintu Mažos vertės pirkimų tvarkos aprašu, LR Viešųjų pirkimų įstatymu, LR Civiliniu kodeksu, kitais viešuosius pirkimus reglamentuojančiais teisės aktais bei šiais pirkimo dokumentais.
2. Tiesioginį ryšį su tiekėjais palaiko Mokslo administravimo skyriaus vyriausiasis specialistas Liutauras Barila, tel. +370 5 2746461, el. p. liutauras.barila@nvi.lt.
3. Pirkimo objektas – konferencinio renginio organizavimo paslaugos.
4. Kodas pagal Bendrąjį viešųjų pirkimų žodyną (toliau – BVPŽ) – 79952000-2 „Su renginiais susijusios paslaugos“. Šis pirkimas į dalis neskaidomas, Tiekėjas pasiūlymą turi pateikti visai pirkimo apimčiai.
[bookmark: _Hlk165641656]5. Tiekėjo siūlomos paslaugos turi atitikti 1 priede „Techninė specifikacija“ keliamus reikalavimus. Alternatyvūs pasiūlymai negali būti teikiami.
6. Renginio trukmė - 2 dienos, ne mažiau, kaip po 8 valandas. Preliminari renginio data 2025 m. kovo 20-31 dienomis (konkrečios datos derinamos su Perkančiąja organizacija).
[bookmark: _Hlk168581943]7. Kvalifikacijos reikalavimai tiekėjams yra nurodyti 1 priede „Techninė specifikacija“. Tiekėjas kartu su pasiūlymu turi pateikti 1 priedo užpildytas lenteles ir pateikti Tiekėjo vadovo ar jo įgalioto asmens pasirašytą deklaraciją 2 priedas „Tiekėjo deklaracija“.
8. Pašalinimo pagrindų reikalavimai pirkime netaikomi. 
9. Kokybės vadybos sistemos ir aplinkos apsaugos vadybos sistemos atitikimo standartams reikalavimai tiekėjams nėra keliami. Žaliojo pirkimo reikalavimai nurodyti 4 priede „Sutarties projektas“.
10. Perkančioji organizacija atsako į CVPIS priemonėmis pateiktą prašymą dėl pirkimo dokumentų patikslinimo, paaiškinimo, jei prašymas yra pateiktas ne vėliau kaip likus 2 darbo dienoms iki pasiūlymų pateikimo termino pabaigos.
11. Tiekėjo prašymu papildomi pirkimo dokumentai (paaiškinimai ar pataisymai) pateikiami CVPIS priemonėmis ne vėliau kaip likus 1 darbo dienai iki pasiūlymų pateikimo termino pabaigos, jei jų paprašyta laiku.
12. Tiekėjo pateiktas pasiūlymas yra atmetamas, jeigu yra bent viena iš šių sąlygų:
12.1. pasiūlymas neatitinka pirkimo dokumentuose nustatytų reikalavimų, sąlygų ir kriterijų;
12.2. tiekėjas per Perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta LR Viešųjų pirkimų įstatymo 45 str. 3 d.;
12.3. Perkančiajai organizacijai pasiūlyta kaina yra per didelė ir nepriimtina, išskyrus LR Viešųjų pirkimų įstatymo 45 straipsnio 1 dalies 5 punkte numatytus atvejus;
12.4. pasiūlyme nurodyta neįprastai maža kaina ar sąnaudos ir tiekėjas nepateikia tinkamų pasiūlytos neįprastai mažos kainos ar sąnaudų pagrįstumo įrodymų.
13. Perkančioji organizacija ekonomiškai naudingiausią pasiūlymą išrenka pagal mažiausią pasiūlymo kainą. Pasiūlymas teikiamas užpildant pirkimo sąlygų 1 priedą „Techninė specifikacija“, 2 priedą „Tiekėjo deklaracija“ ir 3 priedą „Pasiūlymo forma“.
14. Tiekėjas, teikdamas pasiūlymą, visas galimas išlaidas, įskaitant išlaidas už elektroninės sąskaitos pateikimą, turi įskaičiuoti į pasiūlymo kainą. 
15. Pasiūlymas turi galioti ne trumpiau kaip 30 kalendorinių dienų. 
16.  Pirkime taikoma fiksuotos kainos kainodara. Su laimėjusiu tiekėju bus sudaroma paslaugų pirkimo sutartis.
			17. Perkančioji organizacija rengti susitikimo su Tiekėjais nenumato. 
18. Elektroninis aukcionas pirkime nebus rengiamas.
19. Pirkimas vykdomas elektroniniu būdu, naudojantis Centrinės viešųjų pirkimų informacinės sistemos (toliau – CVPIS) priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVPIS, pasiekiamoje adresu https://viesiejipirkimai.lt. Susipažinimo su pasiūlymais procedūroje tiekėjai ar jų įgalioti atstovai nedalyvauja.
20. Pasiūlymą reikia pateikti iki pasiūlymų pateikimo termino pabaigos, nurodytos CVP IS. Su pasiūlymais susipažįstama CVP IS nurodytu laiku, Santariškių g. 1, Vilnius, A12 kab. LR Viešųjų pirkimų įstatymo 44 straipsnio nustatyta tvarka.

PRIDEDAMA:
1. Techninė specifikacija;
2. Tiekėjo deklaracija;
3. Pasiūlymo forma;
4. Sutarties projektas.

